section_heading: Gusjenice
paragraph_text: Ženke polažu jaja u kasno ljeto na gornjoj strani listova. Gusjenice su zelene sa svijetlo žutim uzorkom i dva velika 'roga'. Većinu vremena provode na sredini lista gdje su dobro mimikrirane. Hrane se isključivo noću. Tijekom zime se ukoče, promijene boju iz zelene u smeđu i hiberniraju u rašljama grana. U travnju se ponovno aktiviraju, a u lipnju se kukulje. Kukuljica je blijedo zelene boje, nalik lisnom izdanku. Odrastao leptir obično izlazi iz kukuljice sredinom srpnja.